VPO ต้นทุนลด-รายจ่ายลด หนุนงบ Q2/61 พลิกกำไร 0.56 ลบ.
VPO ต้นทุนลด-รายจ่ายลด หนุนงบ Q2/61 พลิกกำไร 0.56 ลบ. จากปีก่อนขาดทุน 49.91 ลบ. ขณะที่งวด 6 เดือนพลิกกำไรมาที่ 8.31 ลบ. จากปีก่อนขาดทุน 109.83 ลบ.
9 ส.ค. 2561

บริษัท วิจิตรภัณฑ์ปาล์มออยล์ จำกัด (มหาชน) หรือ VPO รายงานผลการดำเนินงานไตรมาส 2/61 (รวมบริษัทย่อย) สิ้นสุดวันที่ 30 มิ.ย.61 ดังนี้

โดยผลการดำเนินงานในไตรมาสดังกล่าวปรับตัวเพิ่มขึ้น เนื่องจากต้นทุนขายลดลงจาก 358.60 ล้านบาท เป็น 217.36 ล้านบาท หรือลดลงในอัตรา 39.40% ซึ่งสูงกว่าอัตราการลดลงของรายได้ จากราคาผลปาล์มสดที่ปรับลดลง 26.01% ซึ่งสูงกว่าราคาขายที่ปรับลดลงที่ 25.16% ทำให้สัดส่วนต้นทุนขายต่อรายได้ของบริษัทฯปรับลดลงจาก 100.53% ในปี 2560 เป็น 82.80% ในปี 2561 ดังนั้นในไตรมาสนี้ บริษัทฯจึงมีกำไรขั้นต้น 45.15 ล้านบาท ในขณะที่ปี 2560 มีขาดทุนขั้นต้น 1.90 ล้านบาท
ขณะที่ ค่าใช้จ่ายในการบริหารลดลง 30.62 ล้านบาท ในปี 2560 เป็น 29.28 ล้านบาท ในปี 2561 หรือลดลง 4.38% สาเหตุเนื่องจากการลดลงของค่าใช้จ่ายเกี่ยวกับพนักงาน อีกทั้ง บริษัทฯมีหนี้สินรวม 622.46 ล้านบาท ซึ่งลดลงจาก 776.48 ล้านบาท ในปี 2560 ลดลงเท่ากับ 154.02 ล้านบาท โดยมีหนี้สินระยะยาวลดลงเท่ากับ 44.20 ล้านบาท ซึ่งเป็นส่วนของเงินกู้ระยะยาวที่ลดลง จำนวน 44.08 ล้านบาท ตามการชำระคืนเงินกู้ปกติ และเงินกู้ระยะสั้นจากสถาบันการเงินที่นำมาใช้เป็นเงินทุนหมุนเวียนลดลงจำนวน 76.49 ล้านบาท